CELEX: 32022R0557
Language: da
Date: 2022-04-01 00:00:00
Title: Kommissionens gennemførelsesforordning (EU) 2022/557 af 1. april 2022 om tarifering af visse varer i den kombinerede nomenklatur

7.4.2022   
               
               
                  DA
               
               
                  Den Europæiske Unions Tidende
               
               
                  L 108/16
               
            
         KOMMISSIONENS GENNEMFØRELSESFORORDNING (EU) 2022/557
         af 1. april 2022
         om tarifering af visse varer i den kombinerede nomenklatur
         EUROPA-KOMMISSIONEN HAR —
         som henviser til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
         ud fra følgende betragtninger:
         
                     (1)
                  
                  
                     For at sikre en ensartet anvendelse af den kombinerede nomenklatur, der er knyttet som bilag til Rådets forordning (EØF) nr. 2658/87 (2), bør der vedtages bestemmelser vedrørende tariferingen af de i bilaget omhandlede varer.
                  
               
                     (2)
                  
                  
                     Ved forordning (EØF) nr. 2658/87 fastsattes almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
                  
               
                     (3)
                  
                  
                     Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.
                  
               
                     (4)
                  
                  
                     Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 34, stk. 9, i forordning (EU) nr. 952/2013. Denne periode bør fastsættes til tre måneder.
                  
               
                     (5)
                  
                  
                     Foranstaltningerne i denne forordning er i overensstemmelse med udtalelse fra Toldkodeksudvalget —
                  
               VEDTAGET DENNE FORORDNING:
         
            Artikel 1
            De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.
         
         
            Artikel 2
            Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 34, stk. 9, i forordning (EU) nr. 952/2013 i en periode på tre måneder fra denne forordnings ikrafttræden.
         
         
            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 1. april 2022.
            
               
                  På Kommissionens vegne
               
               Gerassimos THOMAS
               
                  Generaldirektør
               
               
                  Generaldirektoratet for Beskatning og Toldunion
               
            
         
         
            (1)  EUT L 269 af 10.10.2013, s. 1.
         
            (2)  Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (EFT L 256 af 7.9.1987, s. 1).
      
      
         
            BILAG
            
                        Beskrivelse af varerne
                     
                     
                        Tarifering (KN-kode)
                     
                     
                        Begrundelse
                     
                  
                        1
                     
                     
                        2
                     
                     
                        3
                     
                  
                        
                                    1)
                                 
                                 
                                    Proteinrig fraktion udvundet af ærtemel, der er opdelt i en proteinrig og stivelsesrig fraktion, i form af beige, fint pulver eller i form af pellets, i små sække (15-20 kg) eller store sække (500 til 1 000  kg).
                                    Produktet har følgende analytiske egenskaber (tørstofindhold):
                                    
                                                —
                                             
                                             
                                                7,4 % stivelse
                                             
                                          
                                                —
                                             
                                             
                                                54 % protein
                                             
                                          Produktet fremstilles af tørrede ærter (Pisum sativum), som vaskes, afskalles og formales for at opnå ærtemel. Derefter adskilles melet i en proteinrig og en stivelsesrig fraktion i en centrifugalseparator. Efter denne proces forbliver den proteinrige fraktion enten som en pulverform eller agglomereres til pellets.
                                    Produktet er genkendeligt og anvendes udelukkende som foder.
                                 
                              
                     
                        2309 90 31 
                     
                     
                        Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 1 til kapitel 23 samt teksten til KN-kode 2309 , 2309 90  og 2309 90 31 .
                        Produktet har mistet det oprindelige materiales karakteristika ved fraktionering i en centrifugalseparator. Tarifering under pos. 1106  som mel af tørrede bælgfrugter samt tarifering som yderligere tilberedt vegetabilsk produkt henhørende under pos. 2005 er derfor udelukket.
                        Tarifering under pos. 2302  er også udelukket, da produktet ikke er et restprodukt fra sigtning, formaling eller anden bearbejdning af bælgfrugter (se de forklarende bemærkninger til HS, pos. 2302 , punkt C). Produktet er bevidst fremstillet af ærtemel. Det forarbejdes og anvendes udelukkende som foder (se også de forklarende bemærkninger til HS, kapitel 23).
                        Varen skal derfor tariferes under KN-kode 2309 90 31  som andre tilberedninger af den art, der anvendes som dyrefoder, med indhold af stivelse på under 10 % vægtprocent.
                     
                  
                        
                                    2)
                                 
                                 
                                    Stivelsesrig fraktion udvundet af ærtemel, der er opdelt i en proteinrig og stivelsesrig fraktion, i form af lysegult pulver eller i form af pellets, i bulk eller i store sække (25 til 1 000  kg).
                                    Produktet har følgende analytiske egenskaber (tørstofindhold):
                                    
                                                —
                                             
                                             
                                                73 % stivelse
                                             
                                          
                                                —
                                             
                                             
                                                13 % protein
                                             
                                          Produktet fremstilles af tørrede ærter (Pisum sativum), som vaskes, afskalles og formales for at opnå ærtemel. Derefter adskilles melet i en proteinrig og en stivelsesrig fraktion i en centrifugalseparator. Efter denne proces forbliver den stivelsesrige fraktion enten som en pulverform eller agglomereres til pellets.
                                    Produktet er genkendeligt og anvendes udelukkende som foder.
                                 
                              
                     
                        2309 90 51 
                     
                     
                        Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 1 til kapitel 23 samt teksten til KN-kode 2309 , 2309 90  og 2309 90 51 .
                        Produktet har mistet det oprindelige materiales karakteristika ved fraktionering i en centrifugalseparator. Tarifering under pos. 1106  som mel af tørrede bælgfrugter samt tarifering som yderligere tilberedt vegetabilsk produkt henhørende under pos. 2005  er derfor udelukket.
                        Tarifering under pos. 2302  er også udelukket, da produktet ikke er et restprodukt fra sigtning, formaling eller anden bearbejdning af bælgfrugter (se de forklarende bemærkninger til HS, pos. 2302 , punkt C). Produktet er bevidst fremstillet af ærtemel. Det forarbejdes og anvendes udelukkende som foder (se også de forklarende bemærkninger til HS, kapitel 23).
                        Varen skal derfor tariferes under KN-kode 2309 90 51  som andre tilberedninger af den art, der anvendes som dyrefoder, med indhold af stivelse på over 30 % vægtprocent.